Édouard Louis

En kvinnes frigjøring

Oversatt fra fransk av

Egil Halmøy (MNO)

Om forfatteren

ÉDOUARD LOUIS ble født som Eddy Bellegueule i 1992 og vokste opp i et fattig arbeiderklassemiljø i Nord-Frankrike. Han debuterte i 2014 med den selvbiografiske romanen Farvel til Eddy Bellegueule, som blant annet skildrer hans egen klassereise. Boken er oversatt til mer enn 30 språk. Voldens historie (2016) og Hvem drepte faren min (2018) befestet forfatterens posisjon som en av Europas viktigste unge, litterære stemmer.

Foto: Fin Serck-Hanssen/Bono 2016

Om oversetteren

EGIL HALMØY er en erfaren oversetter, hovedsakelig av romaner og barne- og ungdomslitteratur fra fransk og engelsk, men også fra svensk og dansk. Halmøy ble nominert til Kulturdepartementets oversetterpris i 2015 og Bastianprisen i 2020.

Om boken

En kvinnes frigjøring er Édouard Louis’ fortelling om sin  mor, en utsatt og undertrykt kvinne som oppdro fem barn i fattigdom. En mor som overrasker sønnen, da hun i godt voksen alder våger å bryte opp for å prøve å skape seg et annet og bedre liv.

Resultatet er et ømt og skarpt morsportrett, og en gripende historie om oppbrudd og forsoning. Samtidig belyser boken det som kanskje er forfatterens større prosjekt, å presentere et slags røntgenbilde av samfunnet gjennom sin egen og sin families historie. Og få kan skildre det store i det lille med et bedre og skarpere blikk enn Édouard Louis.

SITATER I TEKSTEN

Peter Handke, Wunschloses Unglück (1972), norsk utgave Kravløs ulykke (1974). Sitatet er oversatt av Egil Halmøy. Side 34.

Roland Barthes, Roland Barthes par Roland Barthes (1975). Sitatet er oversatt av Egil Halmøy. Side 105.